 Madaxweyne Muuse Biixi Cabdi waxa uu bulshada u faah-faahiyey ujeeddada ka dambaysa carbinta dhallinyarada ama shaqada qaran ee ay ku ballan-qaadeen waqtigii ololaha inay gelin doonaan dhammaanba dayarta ka baxda dugsiyada sare iyo jaamacadaha dalka, waxaana isaga oo arrimahaas ka hadlaya uu yidhi, Haddii aanu KULMIYE nahay waxaanu in badan ku ballan qaadnay in dhallinyarada jaamacadaha iyo dugsiyada sare ka baxaa galaan shaqo qaran oo aanu uga jeedno qofka in loo bisleeyo waddaninimada iyo masuuliyadda, shaqada qaranka waxaanu ka rabnaa in aanu dadka isku keeno oo ay wada shaqo galaan oo ay marka hore Somaliland bartaan oo ay ogaadaan waxa jira oo ay maskaxdoodu korto si uu berri shaqo u qabto isaga oo ugu yaraan Somaliland oo dhan wada yaqaanna, sanduuqaasna waanu furnay oo milyankii ugu horreeyey baanu ku shubnay, waana in bil walba lagu sida karaanku yahay, sanadkanna waa inuu dhigaal u dhigmaa, haddii cid kale wax nagu taraysona waa loo baahan yahay, waana in bisha Desember December ama noofember November ay bilaabmi kartaa hawsha ugu horraysa ee shaqada qaranku. 